27/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO CLAVE: DH. V15.26980 CONSERVAS RÍA DE AROSA, S. L., de conformidade co artigo 114 do Real decreto 1471/1989 polo que se aproba o Regulamento xeral de execución da Lei de costas, solicita autorización para o vertido á ría de Arousa dun caudal máximo de 25.700 m 3 /ano de augas residuais industriais, procedentes das súas instalacións adicadas á fabricación de conservas de pescado asentadas no lugar de Lomba - Postmarcos; concello da Pobra do Caramiñal. As augas residuais industriais procedentes da fábrica de conservas de pescado, previo ao seu vertido á ría de Arousa, son depuradas nunha planta de tratamento que conta cos seguintes dispositivos: Liña de auga – 3 rototamices idénticos cunha luz de malla de 0,5 mm e de dimensións 0,92 m de lonxitude, 1,17 m de ancho e 1,35 m de alto; montados sobre cada depósito regulador para cada unha das 3 liñas: * Augas residuais de limpeza e de proceso de baixa salinidade. * Augas residuais salinas de cocedores e desengradores. * Augas residuais doces de limpeza e de proceso. – 3 depósitos de homoxeneización cun axitador lateral de 3,2 m de diámetro, 5,6 m de altura e 45 m 3 de capacidade total, e unha capacidade útil de 34 m 3. – Tratamento físico - químico mediante coagulación e sedimentación formado por 2 depósitos cilíndricos montados un sobre o outro (no superior realízase o tratamento físico - químico e. no inferior espésanse os fangos). As dimensións do conxunto son 3,2 m de diámetro, 10 m de altura, e cunha capacidade de 80,5 m 3. Este tratamento físico-químico traballa alternativamente entre as liñas de depuración das augas doces e das augas salgadas. – Reactor biolóxico SBR de 600 m 3 de capacidade, e de dimensións interiores 10,7 x 10,3 m na base e 10,7 x 10,8 m na parte superior do reactor, e cunha altura máxima de 6,8 m. – Flotador DAF rectangular coalescente de dimensións 4,68 m de largo, 1,95 m de ancho e 2,5 m de alto, e cunha capacidade de 5 m 3. – 2 decantadores de idénticas características: 12,4 m 3 de capacidade e de dimensións 2,5 m de diámetro e 4,1 m de altura. Liña de fangos – Depósito de acondicionamento de base rectangular sobre o que van montados un depósito para os lodos sen acondicionar de 2,5 m 3, e outro depósito para a cal de 3 m 3. – Filtro prensa de dimensións 5,81 m de lonxitude, 1,81 m de anchura e 1,9 m de altura. – Sacos filtrantes. – Contenedor de lodos de 14 m 3 de capacidade. Tralo seu tratamento, as augas residuais industriais son vertidas á ría de Arousa a través dunha condución de vertido 435 m de lonxitude (e un difusor de 13 m de lonxitude e 9 boquillas de descarga), 110 mm de diámetro (a cal discorrerá polo interior dunha condución de vertido de 180 mm de diámetro) e cota de saída –4 m sobre a BMVE. As coordenadas UTM do punto de vertido das augas residuais industriais á ría de Arousa a través da condución de vertido son: X = 506.301, Y = 4.718.163. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello da Pobra do Caramiñal, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño núm.16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 5 de xullo de 2010. A xefa da Área de Vertidos, e. f. Asdo.: M.ª Jesús Tejada López